કેટલાંક લોકો પોતાના વજનને કંટ્રોલ કરવાની સતત કોશિશ કરતા રહે છે પરંતુ કેટલાંક લોકોને આ રીત માફક નથી આવતી. 2005માં અમેરિકન જર્નલ ઑફ ક્લિનિકલ ન્યુટ્રિશનમાં નોંધવામાં આવ્યું છે કે ઓવરવેઈટ લોકોમાંથી 20 ટકા લોકો લાંબાગાળે વજન ઉતારવામાં સફળ જાય છે. બીજી બાજુ જે લોકો ફટાફટ વજન ઉતારવાની કોશિશ કરે છે તેમનું વજન પાછુ વધી પણ જાય છે. તેમને હંમેશા ખાવા-પીવા અંગે વ્યગ્રતા રહે છે અને તે ક્યારેય પોતાના શરીરથી ખુશ નથી હોતા. કેટલાંક લોકોને ખાવા પીવાને લગતા ડિસઓર્ડર પણ થઈ જાય છે. વજન ઉતારવાની તેમની આ અંગત લડાઈ દુનિયાને દેખાતી નથી. સમાજ વ્યક્તિને હંમેશા તેના વજન કે શરીરના આકાર મુજબ માપતો રહે છે.